Det er ingen stor vaksinemotstand i Norge, men mange er allikevel skeptiske og usikre på hvordan vaksiner virker, hva de inneholder og hvilke bivirkninger de kan gi. Skepsisen har ofte utgangspunkt i myter og misoppfatninger rundt vaksiner, og mange føler at de ikke blir møtt med respekt for sin usikkerhet. Det er derfor viktig å ha kjennskap til hva som er myter og hva som er fakta knyttet til vaksiner. Tone Fredsvik Gregers skal ta for seg noen av de vanligste mytene og misoppfatningene om vaksiner, og gi eksempler på hvordan vi kan møte skepsis med informasjon som folk flest forstår.